Leif Kristian Nestvold-Haugen

Leif Kristian Nestvold-Haugen (født 29. november 1987) er en norsk alpinist som kjører for Lommedalens Idrettslag. Hans beste resultat er bronse i lagkonkurransen i vinter-OL 2018 i Pyeongchang, bronse i storslalåm i VM i alpint 2017  og 2. plass i verdenscupen i storslalåm i Kranjska Gora i 2017. Han har også to NM-gull fra Hemsedal i 2014, ett NM-gull fra Oppdal i 2017 og ett fra Oppdal i 2021.

Biografi 
Nestvold-Haugen er oppvokst i Lommedalen i Bærum. Fra høsten 2008 til 2012 studerte han økonomi ved University of Denver i Denver og har en Bachelor med Major in Finance og en Minor in International Business. I den perioden konkurrerte han både i FIS, NorAm Cup i USA og Canda og i NCAA. Han har en individuell NCAA-tittel i storslalåm og var med å vinne NCAA sammenlagt med University of Denver to ganger.

I perioden i USA deltok han i verdenscupen, OL i Vancouver i 2010 og i VM i Garmisch-Partenkirchen i 2011.

Han har topplasseringer fra FIS-renn i Europa, Japan, New Zealand og USA. Nestvold-Haugen debuterte i verdenscupen med en 26.-plass og 5 verdenscuppoeng i storslalåm i Sölden 25. oktober 2009. Han fulgte opp med en 19.-plass i sitt andre verdenscuprenn i Beaver Creek 26. desember 2009. Det ble 25.-plass i Val-d’Isère og 16.-plass i den klassiske Alta Badia-storslalåmen.

I sin OL-debut ble det 28.-plass i storslalåm i Vancouver/Whistler i 2010. I slalåm hektet han tidlig i første omgang. I VM 2011 kjørte Haugen inn til 16.-plass i storslalåm. I VM i alpint 2013 i Schladming ble han nummer 23 i slalåm og nr. 24 i storslalåm. I OL i Sotsji i 2014 ble han nr. 16 i storslalåm og nr. 12 i slalåm. I VM 2015 i Vail/Beaver Creek kjørte han ut i storslalåm og deltok på det norske laget som kom på delt femteplass i lagøvelsen.

I VM 2017 i St. Moritz kjørte Haugen inn til bronseplass i storslalåm etter de to østerrikerne Marcel Hirscher og Roland Leitinger.

Beste plassering i verdenscupen per 2017 er en 2. plass i storslalåm fra Kranjska Gora. Han har også fjerdeplass i parallellstorslalåm fra Alta Badia 19. desember 2016 og fjerdeplass i slalåm fra Kitzbuhel i januar 2017.

I vinter-OL 2018 i Pyeongchang kjørte Nestvold-Haugen på det norske laget som tok bronse i lagkonkurransen. De øvrige på laget var Nina Haver-Løseth, Kristin Lysdahl, Maren Skjøld, Sebastian Foss Solevåg og Jonathan Nordbotten. Han ble nummer åtte i storslalåm og nummer 13 i slalåm.

I NM 2021 i Oppdal tok Nestvold-Haugen gull i storslalåm og ble tildelt kongepokalen.

Nestvold-Haugen er nevø av Bjørn Rune Gjelsten.

Verdensmesterskap

Medaljer i norske mesterskap

Referanser

Eksterne lenker 
 
 I Spånefossen, Austbygåi, juni 2007
  «Kometen tok selv kontakt med alpinledelsen», TV2 Sporten, intervju 25. oktober 2009
  «Alpinkomet fra Lommedalen», NRK Østlandssendingen, 26. oktober 2009

Norske alpinister
Olympiske bronsemedaljevinnere for Norge
Kongepokalvinnere i skiidrett
Deltakere for Norge under Vinter-OL 2010
Alpinister under Vinter-OL 2010
Deltakere for Norge under Vinter-OL 2014
Alpinister under Vinter-OL 2014
Deltakere for Norge under Vinter-OL 2018
Alpinister under Vinter-OL 2018
Medaljevinnere under Vinter-OL 2018
Personer fra Bærum kommune
Olympiske medaljevinnere i alpint
Norgesmestere i alpint